|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2023.gada 28.decembrī** | **Nr. GND/2023/1211** |
|  | **(protokols Nr.20; 2.p)** |

**Par L. P. reģistrēšanu Gulbenes novada pašvaldības**

**dzīvokļu jautājumu risināšanas reģistrā**

Gulbenes novada pašvaldības dokumentu vadības sistēmā 2023.gada 11.decembrī ar reģistrācijas numuru GD/5.4/23/2458-P reģistrēts **[…]** (turpmāk – iesniedzējs), deklarētā dzīvesvieta: **[…]** (turpmāk – dzīvojamā telpa), 2023.gada 7.decembra iesniegums, kurā izteikts lūgums reģistrēt iesniedzēju dzīvokļu jautājumu risināšanas reģistrā. Savu lūgumu iesniedzējs pamato ar apstākļiem, ka ir vientuļa pensionāre gados, kas šobrīd uz mutiskas vienošanās pamata dzīvo īpašniekam piederošā dzīvojamā telpā. Veselības problēmu dēļ līdzšinējā dzīvesvietā vairs dzīvot nevar, jo dzīvojamā telpa ir veca un nepiekurināma. Nepieciešams apkures sistēmas remonts, kas finanšu līdzekļu trūkuma dēļ nav iespējams.

Pašvaldību likuma 4.panta pirmās daļas 10.punkts nosaka, ka viena no pašvaldības autonomajām funkcijām ir sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.

Likuma “Par palīdzību dzīvokļa jautājumu risināšanā” (turpmāk – Palīdzības likums) 5.pants nosaka, ka lēmumu par palīdzības sniegšanu dzīvokļa jautājumu risināšanā pieņem attiecīgās pašvaldības dome vai tās deleģēta institūcija, ievērojot šā likuma noteikumus un pašvaldības domes saistošos noteikumus, 6.panta pirmā daļa nosaka, ka persona, kura vēlas saņemt palīdzību (izņemot 13.pantā, 27.1 panta pirmajā daļā un 27.2 panta pirmajā daļā minēto palīdzību), iesniedz attiecīgajai pašvaldībai rakstveida iesniegumu, kurā norādāmi iespējamie personai vēlamie palīdzības veidi, un dokumentus, kas apliecina, ka šī persona ir tiesīga saņemt palīdzību.

Iesniedzējs iesniegumam nav pievienojis dokumentus, kā arī Gulbenes novada pašvaldības rīcībā nav informācijas, kas apliecinātu iesniedzēja atbilstību kādai no Palīdzības likuma 13. vai 14.pantā noteiktajām personu kategorijām, kurām palīdzība dzīvokļa jautājumu risināšanā sniedzama neatliekami vai kuras ar dzīvojamo telpu nodrošināmas pirmām kārtām.

Palīdzības likuma 15.pants nosaka, ka pašvaldības dome savos saistošajos noteikumos var noteikt arī citas personu kategorijas, kuras nav minētas šā likuma [13.](https://likumi.lv/doc.php?id=56812#p13)un [14.pantā](https://likumi.lv/doc.php?id=56812#p14) un kurām sniedzama palīdzība, izīrējot dzīvojamo telpu.

Gulbenes novada domes 2020.gada 30.janvāra saistošo noteikumu Nr.2 “Par palīdzību dzīvokļa jautājuma risināšanā” 8.3.apakšpunkts nosaka, ka vispārējā kārtībā palīdzības saņemšanai, izvērtējot konkrētos apstākļus un izskatot dzīvojamās telpas nepieciešamību, var tikt reģistrētas trūcīgas vai maznodrošinātas personas (ģimenes), kuru deklarētā dzīvesvieta Gulbenes novada administratīvajā teritorijā ir bijusi nepārtraukti vismaz trīs gadus.

Apsekojot iesniedzēja norādīto dzīvojamo telpu, konstatēts, ka dzīvojamā platība tiek īrēta dzīvojamā telpā, kas pieder privātpersonai, īres līgums nav slēgts, pastāv tikai mutiska vienošanās. Vizuāli redzams, ka dzīvojamā telpa ir ļoti sliktā tehniskā stāvoklī, apkures sistēma bojāta, nav iespējams dzīvojamo telpu apsildīt.

Trūcīgas mājsaimniecības (personas) statuss iesniedzējam piešķirts līdz 2024.gada 30.aprīlim, ko apliecina Gulbenes novada sociālā dienesta izziņa Nr.SD2.12/23/1588.

Atbilstoši Iedzīvotāju reģistra datiem iesniedzējs kopš 1972.gada 5.jūnija ir deklarējis savu dzīvesvietu Gulbenes novada administratīvajā teritorijā.

Pārbaudot Valsts vienotajā datorizētajā zemesgrāmatā un Nekustamā īpašuma valsts kadastrā esošās ziņas, netika konstatēta informācija par iesniedzējam piederošiem nekustamajiem īpašumiem.

Ņemot vērā minēto un pamatojoties uz likuma “Par palīdzību dzīvokļa jautājumu risināšanā” 5.pantu, 6.panta pirmo daļu, 15.pantu, Pašvaldību likuma 4.panta pirmās daļas 10.punktu, Gulbenes novada domes 2020.gada 30.janvāra saistošo noteikumu Nr.2 “Par palīdzību dzīvokļu jautājumu risināšanā” 8.3.apakšpunktu un Sociālo un veselības jautājumu komitejas ieteikumu, atklāti balsojot: ar 11 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Ciglis, Ivars Kupčs, Mudīte Motivāne, Normunds Audzišs), "Pret" – nav, "Atturas" – nav, "Nepiedalās" – nav, Gulbenes novada dome NOLEMJ:

1. REĢISTRĒT **[…]**, Gulbenes novada pašvaldības dzīvokļu jautājumu risināšanas 1.reģistra 2.grupā ar kārtas Nr. 39.

2. Lēmuma izrakstu nosūtīt:

2.1. **[…]**

2.2. Gulbenes novada Druvienas pagasta pārvaldei, juridiskā adrese: “Pamatskola”, Druviena, Druvienas pagasts, Gulbenes novads, LV-4426.

Gulbenes novada domes priekšsēdētājs A.Caunītis